Marry Me Senorita

Marry Me Senorita ialah sebuah siri drama televisyen Malaysia 2021 arahan Nur Ain Sharif. Dibintangi oleh Janna Nick, Dini Schatzmann, dan Shaza Bae. Siri drama ini memulakan tayangan perdana di Slot MegaDrama, Astro Ria bermula 2 Februari 2021.

Sinopsis 
Sofiy Leia dipaksa meninggalkan rumah oleh ibu saudaranya sebaik sahaja bapa saudara Sofiy meninggal dunia. Dia dikejar dan untuk menyelamatkan dirinya, dia mencari perlindungan di bawah rumah usang di mana Isa Alejandro juga turut berehat. Oleh kerana keadaan hujan lebat dan matahari sudah terbenam, Sofiy tidak mempunyai pilihan selain bermalam di sana. Walaupun dia menganggap Isa adalah seorang yang sombong, namun dia tetap menceritakan kisah tentang apa yang telah berlaku dalam hidupnya. Isa mengingatkan Sofiy agar tidak terlalu mempercayai rakan baiknya, Tina, tetapi Sofiy menolak.  

Sebaik sahaja Sofiy sampai di Kuala Lumpur, dia melihat perubahan pada Tina tetapi masih berusaha memikirkan yang baik-baik. Tina berjanji akan membantu Sofiy untuk mencari pekerjaan. Sofiy panik apabila Tina cuba menjualnya kepada bos tempat dia bekerja dan Sofiy memanggil Isa untuk meminta pertolongan. Setelah menyelamatkan Sofiy, Isa membawanya ke rumah datuk dan nenek Isa. Dia terkejut ketika Isa memperkenalkan dirinya sebagai bakal isteri. Isa meminta Sofiy untuk menikahinya bagi membantu memulihkan kepercayaan datuknya dan pada masa yang sama membantu memastikan keselamatan Sofiy dari Tina dan majikannya. 

Sofiy terpaksa bersetuju kerana dia menyedari bahawa dia sedang diburu oleh Tina. Sofiy memaksa Isa untuk menceraikannya sebelum menikahi Rossa. Sebaik sahaja mereka bercerai, Sofiy melanjutkan pelajarannya ke luar negara dan berusaha untuk tidak memikirkan Isa walaupun dia masih sangat mencintainya. 

Setelah pulang dari luar negara, Sofiy bekerja di sebuah hotel, di mana dia diminati cef yang juga bekerja di hotel itu, Cef Riz. Walaupun Sofiy melayan Cef Riz dengan baik, hatinya tertutup daripada menerima sesiapa. Sofiy membuat keputusan untuk bertukar kerja sebagai pereka dalaman di sebuah firma yang sebenarnya dimiliki bekas suaminya, Isa. Bermula kisah cinta segi tiga antara Sofiy, Isa dan Cef Riz. Sofiy menolak cinta Cef Riz yang sebenarnya kasar dan panas baran. Tetapi dia juga tidak menerima Isa disebabkan keluarganya, terutama sekali Engku Marini, yang kerap mencari kesalahan Sofiy.

Ammar, pembantu peribadi Isa, mengaku kepada Sofiy dan Engku Aziz bahawa dia sebenarnya adalah anak luar nikah Engku Marini yang ditinggalkannya bertahun-tahan dahulu. Akibat kebencian yang membara dalam diri Engku Marini, beliau membuat keputusan untuk melanggar Sofiy. Sofiy kemudian meninggal dunia dalam pelukan Isa. Engku Marini dipenjarakan, Ammar membawa diri, dan Isa terpaksa meneruskan hidup dengan ketiadaan Sofiy.

Pelakon 
 Janna Nick sebagai Sofiy Leia
 Dini Schatzmann sebagai Isa Alejandro
 Shaza Bae sebagai Rossa Arabella
 Jalaluddin Hassan sebagai Engku Aziz
 Fadilah Mansor sebagai Engku Zaharah
 Yasmin Hani sebagai Engku Marini
 Nabil Aqil sebagai Sam
 Siti Khadijah Halim sebagai Tina
 Natasha Elyzza sebagai Shelli
 Asha Merican sebagai Idora
 Daler Yusuf sebagai Chef Riz
 Alif Muhaimin sebagai Adam
 Raja Azura sebagai Mak Long
 Meerqeen Sebagai Amar
 Adriana Bannie sebagai Reela
 Saif Yunuz sebagai Amir
 Fad Anuar sebagai Haziq
 Razman Mahayuddin sebagai Han
 Azerin Zainal sebagai Jeff

Runut Bunyi 
 Surat Akhir - Amira Othman 
 Magis - Fattah Fawzy
 Suatu Yang Tak Pasti - Margosa 
 Tingkap Kaca - Margosa 
 Pelangi Tak Berwarna - Margosa
 Bagaimana Jika Aku Tiada - Empty Page
 Cahaya - Empty Page
 Jika - Empty Page

Rujukan 

Drama Melayu 2021
Drama adaptasi novel di Malaysia
Rancangan Astro Ria